Alla lihthanke piirmäära jääv hange „Serverarvutite ja SAN kettamassiivi ostmine“

**VÄIKEHANKE ALUSDOKUMENT**

1. **Hanke objekti tehniline kirjeldus**
   1. **Serverarvuti 2tk:**

**Seade – PowerEdge R440**

* + 2 x Intel Xeon Silver 4215 2.5G, 8C/16T, 9.6GT/s, 11M Cache, Turbo, HT (85W) DDR4-2400
  + 1 x iDRAC, Legacy Password
  + 1 x iDRAC Group Manager, Enabled
  + 1 x iDRAC9,Enterprise
  + 1 x 3.5" Chassis with up to 4 Hot Plug Hard Drives and Software RAID
  + 1 x Standard Bezel
  + 1 x Riser Config 3, 2 x 16 LP
  + 1 x Dell EMC Luggage Tag
  + 1 x Performance Optimized
  + 1 x 2666MT/s RDIMMs
  + 8 x 370-ADNF 32GB RDIMM 2666MT/s Dual Rank
  + 1 x BOSS controller card + with 2 M.2 Sticks 480GB
  + 1 x SAS 12Gbps HBA External Controller, LP Adapter
  + 1 x Standard Heat Sink
  + 1 x Standard Heat Sink for 2nd
  + 1 x Dual, Hot Plug, Redundant Power Supply (1+1), 550W
  + 2 x C13 to C14, PDU Style, 10 AMP, 6.5 Feet (2m), Power Cord
  + 1 x Trusted Platform Module 2.0
  + 1 x PowerEdge R440 CE,CCC,BIS Marking
  + 1 x Broadcom 57416 Dual Port 10 GbE SFP+ Network LOM Mezz Card
  + 1 x Dual-Port 1GbE On-Board LOM
  + 1 x ReadyRails Sliding Rails Without Cable Management Arm
  + 1 x Diskless Configuration (No RAID, No Controller)
  + 1 x Consolidation Fee ESG
  + 1 x Performance BIOS Settings
  + 1 x PowerEdge R440 MLK Motherboard
  + No Operating System
  + No Systems Documentation, No OpenManage DVD Kit
  + No Quick Sync
  + No Hard Drive
  + No Controller
  + No Internal Optical Drive for x4 and x8 HDD Chassis
  + Serveritel peab olema täishaldusliides (kui on vaja siis lisalitsentsid peavad sisalduma hinnas)
  1. **SAN kettamassiiv 1tk:**

**Seade - Dell EMC ME4024 Storage Array**

* 1 x ME4 2U Bezel
* 16 x 960GB SSD SAS Read Intensive 12Gbps 512 2.5in Hot-plug AG Drive
* 16 x Hard Drive Filler 2.5in, single blank
* 1 x 12Gb SAS 8 Port Dual Controller
* 1 x Power Supply, 580W, Redundant
* 2 x C13 to C14, PDU Style, 10 AMP, 6.5 Feet (2m), Power Cord
* 4 x 12Gb HD-Mini to HD-Mini SAS Cable, 0.5M
* 1 x Rack Rails 2U
* SAN peab sisaldama kõiki litsentse, et kasutada ära pakutavaid võimalusi
* SAN peab saama hallata ka üle võrguliidese
* SAN RAID peab toetama sellist RAID taset, mis võimaldab tulevikus lisada kettaid ka ühe kaupa juurde, peab toetama kuni 128 ketast (kettakasti laiendus)
  1. **Litsentsid**
* Windows server 2019 Standard GOV OLP 4tk
  1. **Lisanõuded punktis 1.1 ja 1.2 kirjeldatud seadmetele:**
* Pakkuja peab tagama kõikidele pakutavatele kaubale 5 aastase on-site garantii. On-site garantii tähendab seda, et seadme garantiitööde teostamine toimub seadme asukohas ehk tellija serveriruumis. Defektseid kõvakettaid Hankija ei tagasta
* Serverite süsteemtarkvara (*firmware*) uuendused on Hankijale garantiiperioodi jooksul täiendava tasuta kättesaadavad
  1. **Kohaletoomine**
* Iga asi tuuakse selle eest eraldi tasu maksmata kohale ja antakse üle Hankija määratud kohas Eestis Harjumaal, litsentsid antakse üle samaaegselt seadmetega.
* Samaaegselt üle antavate asjade nimekiri, üleandmise kohad ja üleandmise tingimused sätestatakse hankelepingus.
* Pakkuja peab asjad tarnima hiljemalt 60 kalendripäeva jooksul (tarneaeg) alates hankijaga hankelepingu sõlmimisele järgnevast tööpäevast.

1. Nõuded pakkujale
   1. Pakkujal ei tohi esineda riigihangete seaduse § 95 lõike 1 punktis 4 (ajatamata maksuvõlg) ega lõike 4 punktides 8 ja 9 (varasemad hankelepingu rikkumised ja valeandmete esitamine) sätestatud kõrvaldamise aluseid.
2. Pakkumuse koostamise ja esitamise juhis
   1. Pakkuja peab esitama pakkumuse koosseisus:
      1. Pakutavate kauba nimetused (vähemalt kauba nimetus ja mudel)
      2. Hankedokumentides esitatud serverarvutite komponentide detailse spetsifikatsiooni
   2. **Pakkumus esitada e-posti aadressile katlin.nogols@sauevald.ee hiljemalt 05.06.2020 kell 14.00.**
   3. Lisainfot on võimalik küsida: e-teenuse arendusjuht Kätlin Nõgols, e-post: katlin.nogols@sauevald.ee, telefon 51974757.
3. Väikehankemenetluse tingimused
   1. Pakkumuste hindamise kriteeriumiks on madalaim hind. Edukaks tunnistatakse pakkumus, mille kogumaksumus on madalaim.
   2. Hankijal on õigus esitada pakkujatele küsimusi ning paluda pakkujatel täpsustada pakkumuste andmeid. Kui pakkuja jätab hankija küsimusele vastamata või ei vasta sisuliselt, siis on hankijal õigus pakkuja hankemenetlusest kõrvaldada ning menetluses pakkuja pakkumist mitte arvestada.
   3. Hankija võib pidada pakkujatega läbirääkimisi pakkumuse hinna ja sisu osas ning anda kõigile pakkujatele võrdselt võimaluse esitata uus täpsustatud pakkumus hankija nimetatud tingimuste osas hankija määratud tähtajaks.
   4. Hankija ei avalda enne hankemenetluse tulemuste kinnitamist pakkujatele teiste pakkujate pakkumuste sisu ega hinda. Pärast hankemenetluse tulemuste kinnitamist edastab hankija kõigile pakkujatele info hankemenetluse tulemuse kohta (nt eduka pakkuja nimi ja edukaks tunnistamise põhjendus, sh eduka pakkumuse hind).
   5. Hankija teavitab hankemenetluse tulemustest kõiki pakkumuse esitanud pakkujaid e-kirja teel.
4. Hankelepingu sõlmimine ja tingimused
   1. Hankija ei ole kohustatud ühegi pakkujaga hankelepingut sõlmima ja võib kõik pakkumused tagasi lükata olenemata põhjusest.
   2. Eduka pakkujaga sõlmitakse müügileping vastavalt lisatud müügilepingu projektile.

MÜÜGILEPING

*Lepingu sõlmimise kuupäev digitaalallkirjas.*

**Saue Vallavalitsus** (edaspidi *tellija*), keda esindab põhimääruse alusel vallavanem Andres Laisk,

ja

**…………..** (edaspidi nimetatud *müüja*), keda …………. alusel esindab …………….. ,

keda nimetatakse edaspidi pool või koos pooled, sõlmisid käesoleva müügilepingu (edaspidi *leping*) alljärgnevas:

1. **Üldsätted**
   1. Leping on sõlmitud alla lihthankemenetluse piirmäära jääva väikehanke „Serverarvutite ja SAN kettamassiivi ostmine“ tulemusena.
   2. Müüja suhtleb tellija esindajatega eesti keeles. Kõik lepinguga seotud dokumendid vormistatakse eesti keeles.
   3. Kõik lepingu tõlgendamisest või täitmisest tulenevad vaidlused püütakse lahendada poolte vaheliste läbirääkimiste teel. Kokkuleppe mittesaavutamisel lahendatakse vaidlus Harju Maakohtus vastavalt Eesti Vabariigis kehtivatele õigusaktidele.
   4. Kõigis küsimustes, mis ei ole reguleeritud lepingu või selle lisadega, juhinduvad pooled Eesti Vabariigi vastavatest õigusaktidest.
   5. Lepingus toodud mõisted ja pealkirjad on mõeldud lepingu sisu edasiandmiseks. Vastuolu korral mõiste või pealkirja ja sisu vahel lähtutakse sisust. Vastavalt kontekstile viitavad lepingus ainsuses toodud sõnad ka mitmusele ja vastupidi.
   6. Leping on koostatud elektrooniliselt ja allkirjastatud digitaalselt. Lepingu mõlemale poolele jääb mõlema poole digitaalse allkirjaga lepingu fail.
2. **Lepingu dokumendid**
   1. Lepingu dokumendid koosnevad käesolevast lepingu tekstist, lepingu olemasolevatest ja tulevikus lisatavatest lisadest.
   2. Lepingul on selle sõlmimisel järgmised lisad:
      1. Lisa 1 – väikehanke alusdokument;
      2. Lisa 2 – müüja pakkumus.
3. **Lepingu ese**
   1. Lepingu alusel müüja kohustub müüma ja tarnima tellijale ning tellija kohustub müüjalt vastu võtma järgmised seadmed (edaspidi *kaup*):
   2. kaks serverarvutit ….
   3. üks SAN kettamassiiv …
   4. neli Windows Server 2019 OLP litsentsi
   5. Müüja garanteerib, et tal on õigus anda tellijale lepingu objektiks oleva tarkvara ja teiste autori- või muude sarnaste õigustega kaitstavate esemete kasutamisõigus.
4. **Kauba hind ja maksetingimused**
   1. Lepingu hind kokku on ……… eurot, millele lisandub käibemaks kehtivas määras, millest:
      1. kahe serverarvuti hind on … eurot, millele lisandub käibemaks;
      2. ühe SAN kettamasiivi hind on …. eurot, millele lisandub käibemaks.
      3. nelja Windows Server 2019 OLP litsentsi hind on …. eurot, millele lisandub käibemaks.
   2. Lepingu hind sisaldab lisaks kauba omandiõiguse ülemineku tasule kauba kohale toomist, kauba toimimiseks vajaliku tarkvara ja litsentside ning garantii maksumust. Lepingu hind on müüja ainuke tasu ostetud kauba eest seoses lepinguga ja müüja ise ega tema töötajad ei võta päevarahasid, kaudset tasu ega muud lepingus toodud kohustustega seotud tasu. Samuti ei ole müüjal ise ega tema töötajatel õigust täiendavale autori, litsentsi- või muule sarnasele tasule seoses lepingu täitmisel kasutatud patenteeritud või muul viisil kaitstud eseme või protsessiga.
   3. Müüjal tekib õigus nõuda müügihinna tasumist peale kauba nõuetekohast tarnimist ja üleandmist tellijale ja pärast üleandmise-vastuvõtuakti allkirjastamist tellija poolt. Lepingu hinna nõudmiseks esitab müüja tellijale arve.
   4. Arved tuleb esitada masinloetava e-arvena. Arve muus vormis kui e-arvena saatmisel ei loeta arve tellija poolt kätte saaduks.
   5. Tellija kohustub tasuma arve sellel näidatud tähtaja jooksul, mis ei tohi olla lühem kui 14 kalendripäeva arve esitamisest.
   6. Kui tellija leiab, et müüja poolt edastatud arve ei vasta lepingule ja/või kehtivale õigusele ja/või müüja poolt tegelikult tarnitud kaubale, esitab tellija müüjale arve kohta pretensiooni 7 tööpäeva jooksul arve saamisest.
   7. Kauba omandiõigus jääb müüjale kuni kauba eest lepingujärgse ostuhinna täies mahus tasumiseni. Tellijal ei ole õigust võõrandada kaupa kolmandatele isikutele enne kauba eest täies mahus tasumist müüjale.
5. **Kauba tarne**
   1. Kaup tuuakse selle eest eraldi tasu maksmata kohale ja antakse üle tarnekohas aadressil ….. tarnekuupäeval ….. 2020. Koos kaubaga tuleb üle anda ka tarkvara ja litsentsid ning kaubaga seotud tehniline dokumentatsioon, kasutusjuhend jms.
   2. Enne kauba kohale toomist edastab müüja tellijale elektrooniliselt üleandmise-vastuvõtmise akti projekti, mis sisaldab andmed (seadme mudel, seerianumber, litsentsi number, üleandmise kuupäev ja tarneaadress) iga üleantava kauba ühiku kohta.
   3. Kauba tarnimisel toimub kauba ja kauba juurde kuuluvate dokumentide valduse üleandmine tellijale, kes kohustub kauba viivitamatult üle vaatama ja esmasel vaatlusel lepingu tingimustele vastava kauba valduse vastu võtma. Valduse üleandmise kohta allkirjastavad pooled saatelehe/valduse üleandmise akti. Juhusliku hävimise või kahjustumise risk läheb tellijale üle kauba valduse üleandmisel.
   4. Kauba üleandmisel allkirjastab müüja digitaalselt ka kauba üleandmise-vastuvõtmise akti ning edastab selle tellijale, kes kontrollib kauba vastavust lepingu tingimustele ning allkirjastab üleandmise akti hiljemalt 7 päeva jooksul arvates kauba valduse üleandmisest või puuduste tuvastamisel esitab sama aja jooksul kirjalikus vormis põhjendatud pretensioonid kauba kohta.
   5. Müüja on kohustatud 7 päeva jooksul arvates puuduste nimekirja saamisest parandama puudused või esitama tellijale kirjalikud vastuväited. Kui pooled ei jõua kokkuleppele tarnitud kaubas esinevate puuduste olemasolu osas, siis on tellijal õigus korraldada erapooletu eksperdi juhtimisel ekspertiis, milles on õigus osaleda ka poolte esindajatel. Erapooletu eksperdi ekspertiisitasu tasub pool, kelle kahjuks ekspertarvamus tehti.
   6. Tarne loetakse teostatuks ning kaup tellijale üle antuks, kui tellija on kauba valduse tarnekohas vastu võtnud, kontrollinud pärast kauba valduse vastuvõtmist selle töövõimet ja vastavust lepingu tingimustele ning andnud ka selle kohta üleandmise-vastuvõtmise aktile allkirja.
6. **Garantii** 
   1. Müüja peab tagama kaubale garantii 60 kuuks. Garantiiperiood hakkab kulgema alates kauba vastuvõtmisest tellija poolt. Garantii korras kauba parandamisel või asendamisel algab parandatud või asendatud kauba garantii 60 kuud kulgema alates parandatud või asendatud kauba üleandmisest tellijale.
   2. Garantii sisu on puudustega (sh tootmisdefektidega) kauba remont või asendamine müüja kulul. Müüja kannab kõik garantii korras puuduste kõrvaldamisega seotud kulud, sh materjali‑, transpordi- ja tööjõukulud.
   3. Garantii hõlmab kaubaks olevate serverite süsteemtarkvara (*firmware*) uuendusi garantiiperioodi jooksul täiendava tasuta.
   4. Garantii on *on-site* garantii (garantiitöid teostatakse kauba asukohas ehk tellija serveriruumis) hiliseima tõrketeatele reageerimise ajaga järgmisel tööpäeval (Next Business Day). Garantiitööde teostamise asukohta võib muuta ainult tellija nõusolekul (nt kui tekib vajadus kaup siiski tellija valdusest välja viia). Tellija põhjendatud nõudmisel tuleb asja erinevate osade garantiitöid teostada erinevates tellija poolt määratud asukohtades, nt kui andmekandjatega seotud taastetöid tehakse eriotstarbelises ruumis või nt kui on vaja kaup siiski tellija valdusest välja viia, siis on tellijal õigus öelda, et andmekandjad jäävad tellija valdusesse. Garantii korras asendatavaid defektseid kõvakettaid tellija ei tagasta.
   5. Tõrkega kauba täieliku töövõime taastamise või samasuguse tõrkevaba asjaga asendamise tähtaeg on kuni 48 tundi (selle aja kulgemine peatub nädalavahetuseks) alates sellekohase teate saamisest.
   6. Kui kauba komponentides esineb garantiiperioodil tõrkeid rohkem kui kolm korda, asendatakse kaup tervikuna ja püsivalt teise samasuguse tõrkevaba kaubaga.
7. **Vastutus**
   1. Pooled vastutavad lepinguga võetud kohustuste täitmata jätmise või mittekohase täitmise eest Eesti Vabariigi õigusaktides ning lepingus ettenähtud korras. Pooled ei vastuta lepingu rikkumise eest, mis leidis aset vääramatu jõu tagajärjel.
   2. Müüja vastutab lepingu täitmiseks vajalike lubade ja litsentside saamise eest, samuti et tellijale kauba kasutamiseks antava litsentsi üleandmisega ei rikuta kolmandate isikute õigusi. Juhul kui kolmas isik esitab oma õiguste rikkumise tõttu tellija vastu hagi ning see rahuldatakse, tasub müüja võimalikud kahjuhüvitusnõuded, samuti advokaaditasud ja muud kohtumenetlusega seonduvad kulud.
   3. Kui kumbki pool viivitab oma lepingujärgse mitterahalise kohustuste täitmisega üle kokkulepitud tähtaja ja ei esine vastutusest vabastavaid asjaolusid, siis on teisel poolel õigus nõuda leppetrahvi tasumist, mille suuruseks on kuni 40 eurot iga viivitatud kalendripäeva eest kuni kohustuse nõuetekohase täitmiseni.
   4. Kui müüja ületab punktis 6.4 toodud reageerimisaega ja ei esine vastutusest vabastavaid asjaolusid, siis on tellijal õigus nõuda müüjalt leppetrahvi kuni 60 eurot iga viivitatud kalendripäeva eest kuni kohustuse nõuetekohase täitmiseni.
   5. Kui tellija viivitab lepingus sätestatud rahaliste kohustuste täitmisega ja ei esine vastutusest vabastavaid asjaolusid, siis on tellija kohustatud müüja nõudmisel maksma viivist 0,15% tähtaegselt tasumata summalt iga hilinenud kalendripäeva eest.
   6. Poolel on õigus nõuda lepingu olulise rikkumise korral leppetrahvi kuni 30% lepingu hinnast ja/või lepingust taganeda. Oluliseks lepingu rikkumiseks loetakse muuhulgas, kuid mitte ainult, järgmised juhud:
      1. müüja hilineb oma lepingujärgsete kohustuste täitmisega rohkem kui 30 kalendripäeva;
      2. müüja ei kõrvalda kauba puudusi või viivitab nende kõrvaldamisega rohkem kui 30 kalendripäeva;
      3. müüja suhtes on tehtud pankrotiotsus või kui müüja on sattunud tõsistesse majandusraskustesse;
      4. müüja ei saa lepingu täitmiseks vajalikku luba või litsentsi;
      5. müüja ei täida garantiiperioodil korduvalt lepingust tulenevaid kohustusi;
      6. tellija on viivituses lepingus kokku lepitud maksetähtajaga rohkem kui 30 kalendripäeva.
   7. Leppetrahvi nõude esitamine ei võta poolelt õigust nõuda tekitatud kahju hüvitamist või kasutada muid seadusest tulenevaid õiguskaitsevahendeid.
   8. Kui üks pool rikub oma lepingust tulenevaid kohustusi, siis on teisel poolel õigus lisaks lepingus kokkulepitule kasutada tema suhtes ka muid võlaõigusseadusest tulenevaid õiguskaitsevahendeid.
   9. Leppetrahvi tasumine ei asenda kohustuse täitmist ning lisaks leppetrahvile on tellijal õigus nõuda leppetrahvi summat ületavate tekitatud kahjude hüvitamist ning rakendada muid õiguskaitsevahendeid.
   10. Tellijal on õigus ühepoolselt tasaarvestada müüjale maksmisele kuuluvast lepingu tasust lepingust tulenevaid ja tellija poolt rakendatud leppetrahve ning tekitatud kahju korral kahjuhüvitisi.
8. **Vääramatu jõud**
   1. Pooled ei vastuta oma lepingust tulenevate kohustuste rikkumise eest, mille põhjustas vääramatu jõud. Vääramatu jõud on asjaolu, mida pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks.
   2. Lepingu mittetäitmine põhjusel, mida on tekitanud vääramatu jõud, loetakse vabandatavaks üksnes tingimusel, et pooled rakendavad jõupingutusi sellise olukorra vältimiseks ning tingimusel, et võetakse tarvidusele meetmed lepingu täitmiseks.
   3. Pool, kelle tegevus lepingujärgsete kohustuste täitmisel on takistatud vääramatu jõu asjaolude tõttu, on kohustatud sellest koheselt kirjalikult teatama teisele poolele. Teates tuleb kirjeldada lepingu täitmise takistust, samuti esitada põhjendused ja tõendid, mis näitaks, et takistus on põhjustatud vääramatust jõust ja pool on rakendanud kõiki võimalikke meetmeid takistuse ületamiseks. Võimalusel tuleb teates esitada prognoos takistuse ajalise kestuse kohta.
   4. Vääramatu jõud muudab lepingus toodud tähtaegu perioodi võrra, mille jooksul vääramatu jõu tegurid takistavad lepingu täitmist. Pooled peavad oma lepinguliste kohustuste täitmist jätkama niipea, kui vääramatu jõu tegurid on kõrvaldatud.
   5. Kui vääramatu jõu asjaolud kestavad üle 30 päeva, otsustavad pooled läbirääkimiste käigus oma lepinguliste kohustuste täitmise võimalused.
   6. Kui vääramatu jõu asjaolud takistavad lepingu täitmist kestusega üle 60 kalendripäeva, siis on pooltel õigus leping erakorraliselt üles öelda või lepingust taganeda. Sellisel juhul ei ole pooltel õigus nõuda teiselt poolelt lepingu mittetäitmise või mittenõuetekohase täitmisega tekitatud kahju hüvitamist. Käesolev punkt ei välista ega piira poolte õigust kasutada muid seadusest tulenevaid lepingust taganemise aluseid.
9. **Lepingu jõustumine, muutmine ja lõppemine**
   1. Leping jõustub ja loetakse sõlmituks selle allkirjastamisel mõlema poole poolt (lepingu sõlmimise päev on viimase digitaalallkirja andmise päev) ja kehtib kuni lepingujärgsete kohustuste täitmiseni.
   2. Lepingut võib muuta poolte kirjalikul kokkuleppel ja kooskõlas riigihangete seadusega. Muudatused jõustuvad pärast nende allkirjastamist mõlema poole poolt või poolte poolt määratud tähtajal. Kirjaliku vormi mittejärgimisel on muudatused tühised.
   3. Lepingut muuta sooviv pool esitab muudatusettepanekud teisele poolele kirjalikult. Muudatusettepanek peab olema põhjendatud. Teine pool on kohustatud ettepaneku läbi vaatama ja ettepaneku esitanud poolele kirjalikult vastama hiljemalt 10 (kümne) kalendripäeva jooksul arvates ettepaneku saamisest. Ettepaneku mitterahuldamise otsus peab olema põhjendatud.
   4. Lepingut võib lõpetada ennetähtaegselt poolte kokkuleppel. Pool võib lõpetada lepingu ühepoolselt ennetähtaegselt või taganeda lepingust seaduses ja lepingus ettenähtud juhtudel.
10. **Konfidentsiaalsus**
    1. Pooled ei avalda lepingu täitmise käigus teatavaks saanud teise poole konfidentsiaalset informatsiooni kolmandatele isikutele ilma teise lepinguosalise kirjaliku nõusolekuta, välja arvatud juhul, kui teabe avaldamise kohustus tuleneb õigusaktidest.
    2. Konfidentsiaalne informatsioon on lepingu mõistes selline informatsioon, mis on avaldamise hetkel tähistatud kui konfidentsiaalne või informatsiooni olemusest võib mõistlikult eeldada, et see on konfidentsiaalne. **Konfidentsiaalseks tuleb lugeda kõiki kauba andmekandjatel (serverikettad) olevaid tellija andmeid, millele müüja garantiitööde tegemisel juurdepääsu võib saada.**
    3. Müüja täidab andmekaitsealaseid ja infoturvet puudutavaid õigusakte ja muid eeskirju, et vältida kolmandate isikute juurdepääs konfidentsiaalsele infole ja lepingu täitmise käigus teatavaks saanud isikuandmetele. Müüja hoiab tähtajatuna saladuses ning kohustub mitte edastama kolmandatele isikutele tellija konfidentsiaalseid andmeid, olenemata sellest, kas see on teatavaks saanud lepingulisi kohustusi täites või muul viisil, v.a kui õigusaktidest ei tulene teisiti.
    4. Vastutus konfidentsiaalsuskohustuste täitmata jätmise eest lasub lepinguosalistel kõigi isikute suhtes, kelle nad on lepingu täitmisele kaasanud.
    5. Konfidentsiaalsusnõue kehtib nii lepingu täitmise ajal kui ka tähtajatult pärast lepingu lõppemist.
    6. Pooled ei loe konfidentsiaalseks infoks käesolevat lepingu teksti.
11. **Teated**
    1. Lepinguga seotud teated peavad olema esitatud kirjalikus või sellega võrdsustatud elektroonilises vormis, välja arvatud juhtudel, kui sellised teated on informatsioonilise iseloomuga, mille edastamisel teisele poolele ei ole õiguslikke tagajärgi.
    2. Informatsioonilist teadet võib edastada vabas vormis telefoni või e-posti teel lepingus nimetatud kontaktisikule.
    3. Kirjalikud teated edastatakse teisele poolele tema lepingus märgitud ametlikule e-postiaadressile digitaalselt allkirjastatuna või posti teel tähitud kirjaga või antakse üle allkirja vastu. Ühe poole teade teisele poolele loetakse kättesaaduks, kui teade on saadetud lepingus näidatud ametlikule e-posti aadressile ning sellest on möödunud üks tööpäev või postiaadressile ning sellest on möödunud kolm tööpäeva, v.a juhul, kui teine pool on teate kättesaamist e-posti teel varasemalt kinnitanud või kättesaamist allkirjaga kinnitanud.
12. **Kontaktisikud**
    1. Tellija kontaktisik ja esindaja üleandmise-vastuvõtmise aktide, teadete jms lepinguga seonduvate dokumentide (v.a lepingu muutmine või lõpetamine) allkirjastamisel on …….. ……….. (tel: ……….., elektronpost: …………..).
    2. Müüja kontaktisik ja esindaja üleandmise-vastuvõtmise aktide, teadete jms lepinguga seonduvate dokumentide (v.a lepingu muutmine või lõpetamine) allkirjastamisel on …….. ……….. (tel: ……….., elektronpost: …………..).
13. **Poolte andmed ja allkirjad**

|  |  |
| --- | --- |
| Tellija: | Müüja: |
| Saue Vallavalitsus | - |
| 77000430 | - |
| Tule 7, Saue linn | - |
| Saue vald, Harju maakond 76401 | - |
| info@sauevald.ee | - |
|  |  |
| (allkirjastatud digitaalselt) | (allkirjastatud digitaalselt) |
| Andres Laisk | - |
| vallavanem | - |
|  |  |